open-index/open-wikipedia-markdown huggingface dataset:
Kazimír Sapieha

**Ján Pavol Kazimír Sapieha** (* marec 1637, alebo 1642)  † 13. marec 1720, Grodno) bol vojvoda z Vilniusu, litovský hajtman, súdny pokladník a poľný hajtman. Bol synom Jána Pavla Sapiehu a Anny Barbary Kopecovej. Mal troch bratov: Františka Štefana, Pavla Benedikta, a Leoša Bazila.

## Životopis
Od roku 1663 bol súdny pokladník, od 1671 polotský vojvoda, od roku 1676 žemiatsky guvernér.

V roku 1682 sa stal guvernérom Vilniusu, v roku 1683 veľkým hajtmanom Litvy. Napokon v roku 1684 odišiel do opozície voči kráľovi Jánovi III. Sobieskemu.

18. apríla 1694 vilniansky biskup Konštantín Brzotovský na Kazimíra Sapiehu uvalil cirkevnú kliatbu, pretože bol nespokojný s jeho nariadením aby Sapiehova armáda prezimovala v cirkevných objektoch.

Počas občianskej vojny v Litve roku 1700 sa stal Kazimír hlavou rodu Sapiehovcov v snahe udržať si výsadné postavenie vo veľkovojvodstve. Dňa 18. novembra 1700 bol porazený v bitke pod Olkienikmi litovskou šľachtou, ktorú viedol Michal Servác Višňovecký. V roku 1708 Kazimír odovzdal funkciu veľkého hajtmana svojmu synovcovi Jánovi Sapiehovi.

### Manželstvo
* Kristína Barbara Hlebovicová,
* Tereza Korvínová - Gosiewska,
* Antonína Sibylla Walldtein-Arnau

### Deti
*s Kristínou Stanislav Juraj Sapieha, Michal František Sapieha, Alexander Pavol Sapieha, Katarína Školastika Sapiehová

Podľa  sporného a nepodloženého tvrdenia Stanislava Poniatovského, krakovského kastelána, najstarší Stanislav mal byť v skutočnosti nemanželským synom veľkého hajtmana Litvy Jána Kazimiera Sapiehu a Židovky, ktorého si adoptovali manželia František Poniatovský a Helena Nieviarovaská.

### Sapiehov litovský oddiel na území dnešného Slovenska
Počas vojenskej výpravy smerujúcej na pomoc obrancom obliehanej Viedne v septembri roku 1683 prikázal litovský hajtman Kazimír Sapieha a veliteľ Ogiňský vypáliť 27 evanjelických oravských dedín. Litovské pomocné oddiely v počte okolo desaťtisíc žoldnierov sa najskôr zhromaždili pri Janove Podlaskom na sever od Bialystoku, ale s presunom sa oneskorili. Na Oravu prišli až v októbri, keď už bolo o bitke pri Viedni rozhodnuté. Uložili si preto nový cieľ: po rozprášení kuruckého povstania v Hornom Uhorsku prispieť Habsburgovcom k úplnej likvidácii Tököliho oddielov.
Sapiehove oddiely vypálili ako prvú hlavnú župnú obec Veličná, ktorá bola od roku 1520 sídlom Oravskej stolice. Stoličný zápis týkajúci sa obce (vtedajšia Veľká Ves) z nasledujúceho roku po udalostiach, dňa 15. októbra 1684 uvádza: „W tento rok wssecko mesto do hlawne, w kostol, y weže zhoreli, y zvony se roztopili, který oheň wogsko litwánske schwálne roznjítilo, a wukol mesta podpalowalo, a to sýce z príčiny teg, že nékterý T. Porubszsky gegich regiments – pátera za mostom zastrelil a to pak gisté wogsko zo Žasskowa se wrátilo a na newinném meste pre gedného mrcha čloweka Porubszkyeho ohnem podpáleným a roznjiceným se vymstilo.''“

## Referencie

## Externé odkazy
Hospodárske pomery vo Veličnej na základe urbárov zo 17. a prvej polovice 18. storočia. Ľudmila Maslíková.

Kategória:Litovské osobnosti
Kategória:Poľské vojenské osobnosti
Kecskemétsky obvod

**Kecskemétsky obvod** () je bývalá administratívna jednotka v Maďarsku v Báčsko-malokumánskej župe. Jeho sídlom bolo mesto Kecskemét. Obvody boli zavedené v roku 1994 a zanikli v roku 2014, kedy ich nahradili okresy.

## Sídla

Kategória:Obvody v Maďarsku
Ankaios

**Ankaios** (starogr. *Ἀγκαῖος – Ankaios*, ) môže byť v gréckej mytológii:
*syn Poseidóna, účastník výpravy Argonautov do Kolchidy, pozri Ankaios (syn Poseidóna)
*účastník výpravy Argonautov do Kolchidy a lovu kalydónskeho diviaka, pozri Ankaios (argonaut)
Esslingen am Neckar

thumb|Esslingen am Neckar
**Esslingen am Neckar** (do roku 1964 *Eßlingen am Neckar*) je  mesto v nemeckej spolkovej krajine Bádensko-Württembersko. Esslingen, ktorý je zároveň sídlom rovnomenného krajinského okresu, leží na rieke Neckar asi 10 km juhovýchodne od centra Stuttgartu. K 31. decembru 2010 tu žilo 91 869 obyvateľov.

## Dejiny
Prvá písomná zmienka o mieste zvanom *Ezelinga* pochádza z roku 777, okolo roku 800 to už bolo mestečko. Mestské práva Esslingen získal v roku 1229. V roku 1803 bol začlenený do  württemberského vojvodstva potom, čo stratil titul slobodného ríšskeho mesta. V rámci württemberského kráľovstva sa Esslingen stal v roku 1871 súčasťou Nemeckého cisárstva a následne ďalších foriem nemeckého štátu. Na konci druhej svetovej vojny bol obsadený americkými vojskami.

## Partnerské mestá
*  Jáger, Maďarsko
*  Maladsečna, Bielorusko
*  Neath Port Talbot, Wales, Spojené kráľovstvo
*  Norrköping, Švédsko
*  Piotrków Trybunalski, Poľsko
*  Sheboygan, Wisconsin, USA
*  Schiedam, Holandsko
*  Udine, Taliansko
*  Velenje, Slovinsko
*  Vienne, Francúzsko

## Iné projekty

## Externé odkazy
* Oficiálna stránka 

## Zdroj

Kategória:Mestá v Bádensku-Württembersku
Kategória:Slobodné ríšske mestá
Matej Bazalica

**Matej Bazalica** (* 7. november 1787, Trnava – † 27. september 1848, Budín) bol kňaz a ovocinár. 

## Život
Po skončení teologických štúdií v Trnave roku 1810 pôsobil ako kaplán v Budíne, Stupave, Trnave.
V rokoch 18211825 bol farárom v obci Šišov neďaleko Bánoviec nad Bebravou. Ako 38 ročný prišiel na faru do Preselian. Stal sa vychýreným ovocinárom nielen na dolnom Ponitrí, ale  aj v celom Uhorsku. Jeho chýr a meno ako jedného z vtedajších najlepších pomológov sa šírilo po celej Európe. Najplodnejšie roky jeho pomologickej činnosti sa viažu na farnosť v Preseľanoch, v ktorej pôsobil až 23 rokov. Zaoberal sa pestovaním najmä raných sliviek a slív. V obci si založil dve veľké ovocné záhrady a ovocnú škôlku. V nich pestoval vyše tristo druhov ušľachtilých domácich i zahraničných ovocných stromčekových výpestkov. Mnohé z nich dodával do širokého okolia, aj do vzdialených končín rakúsko-uhorskej monarchie. 

Vyšľachtil okrem iného i osobitný druh akostnej slivky, vo výraznej veľkosti domáceho slepačieho vajca, ktorú rakúsky pomológ a lekárnik Dr. Georg Liegel (17771861) na jeho počesť pomenoval Bazalicovou slivkou. Popis jeho postupov pri pestovaní ovocia a popis ovocných záhrad, publikoval v tlači v roku 1836 a 1840. Zomrel v Budíne vo veku 61 rokov.

## Dielo
* Katalóg der Pereszlényer Obstbaumschule. Nitra, NEBS Pešť Landerer Louis. 1836. Nitra: Joseph Neugebauer, 1940. Druhé rozšírené vydanie.

## Literatúra
Slovenské ovocinárstvo Ba.1970;Gulyás 2, s.788; ES1, s.162; Tibenský 1, s. 164; Petráš, M: *Odborná poľnohospodárska literatúra na Slovensku v období feudalizmu a jej význam pre rozvoj poľnohospodárskej výroby.* Nitra 1979 (rkp).

## Referencie


Kategória:Osobnosti z Trnavy
Schweinfurt

**Schweinfurt** je okresné mesto v severozápadnej časti nemeckej spolkovej krajine Bavorsko. Mesto tvorí samostatný mestský okres, zároveň je však centrom krajinského okresu Schweinfurt. Mesto leží asi 27 kilometrov severovýchodne od Würzburgu, na rieke Mohan.

Podľa Kosmovej kroniky českej uniesol v roku 1021 z miestneho kláštora český knieža Břetislav I. svoju budúcu manželku Juditu zo Schweinfurtu za dobrodružných okolností.

V rokoch 1943 – 1945 bolo na mesto vykonaných 15 veľkých náletov britských a amerických bombardérov, ktoré mesto ťažko poškodili. Cieľom bola najmä továreň na guličkové ložiská SKF. 

## Partnerské mestá
*  Châteaudun, Francúzsko
*  North Lanarkshire, Škótsko, Spojené kráľovstvo
*  Seinäjoki, Fínsko

## Iné projekty

## Externé odkazy
* Oficiálna stránka
* Mapa mesta 

## Zdroj


Kategória:Mestá v Bavorsku
Kategória:Slobodné ríšske mestá
Nordhausen

thumb|Nordhausen
**Nordhausen** je mesto v nemeckej spolkovej krajine Durínsko. Má asi 44 000 obyvateľov a jeho plocha je 89,32 km².

## Dejiny
Najstaršie stopy osídlenia pochádzajú z rokov 650 - 700, kedy v dnešnej miestnej časti Bielen žili Lužickí Srbi.

V rokoch 908 - 912 tu kráľ Henrich I. postavil hrad. Prvá písomná zmienka o Nordhausene je z 13. mája 927 v listine, ktorou ho Henrich I. daroval svojej manželke Matilde. Kráľovná Matilda tu v roku 961 vybudovala vedľa hradu kláštor z ktorého sa neskôr stal súčasný *Dom Zum Heiligen Kreuz Nordhausen*. 

## Demografia

## Partnerské mestá
*   Bet Shemesh, Izrael
*  Charleville-Mézières, Francúzsko
*  Bochum, Nemecko
*  Ostrów Wielkopolski, Poľsko

## Iné projekty

## Externé odkazy
* Oficiálna stránka 

## Zdroj

Kategória:Mestá v Durínsku
Kategória:Hanza
Kategória:Slobodné ríšske mestá
Esperantisto Slovaka

**Esperantisto Slovaka** (z esp., *Slovenský esperantista*) je slovenský časopis vychádzajúci od roku 1946 v esperante. Časopis bol založený Ernestom Váňom.  Časopis sa zaoberá slovenskými a esperantskými témami, osobnosťami a udalosťami. Jeho podtitulom je "Socia kaj kultura revue de esperantistoj en Slovakio" (sociálna a kultúrna revue esperantistov na Slovensku). *Esperantisto Slovaka* vychádza štvrťročne.

Časopis bol založený v roku 1946 Arnoštom Váňom. V roku 1951 bolo vydávanie pozastavené, obnovilo sa v rokoch 1957-1958 pod názvom *Esperanto en Slovakio* (*Esperanto na Slovensku*). Neskôr sa názov zmenil na *Esperanto* (1960-1962), *Esperanto-Agado* (*Esperantská činnosť*) (1963-1967). Od roku 1968 vychádza pod svojim súčasným názvom *Esperantisto Slovaka*.

V treťom čísle roku 2012 otvorili redaktori otázku či bude Esperantisto Slovaka od roku 2013 vychádzať len elektronicky.

## Referencie

## Externé odkazy
* 

Kategória:Slovenské periodiká
Kategória:Esperantské časopisy
Kategória:Esperanto na Slovensku
I stand by ´U´

***I stand by 'U***' je štúdiový album Roba Grigorova, ktorý vydal v roku 1991 Slovart S 1130011. Album vyšiel na LP a na magnetofónovej kazete.

## Zoznam skladieb (vinylové LP)
;Strana A
# „I’m comin’ home“ - (Robo Grigorov / Robo Grigorov)
# „Nous sommes le coeur“ - (Robo Grigorov / Robo Grigorov)
# „She’s a tigeres“ - (Robo Grigorov / Robo Grigorov)
# „Queen of the dark“ - (Robo Grigorov / Robo Grigorov)
# „Sexy Kathy“ - (Robo Grigorov / Robo Grigorov)
# „I’ll never be the one you dream of“ - (Robo Grigorov / Robo Grigorov)
;Strana B
# „Ellia“ - (Robo Grigorov / Robo Grigorov)
# „& Make it easier for me“ - (Robo Grigorov / Robo Grigorov)
# „Don Monti died“ - (Robo Grigorov / Robo Grigorov)
# „Linda“ (for Linda Moesen) - (Robo Grigorov / Robo Grigorov)
# „Love in the desert sand“ - (Robo Grigorov / Robo Grigorov)
# „I stand by ’U’ “ - (Robo Grigorov / Robo Grigorov)

;Produkcia
* Juraj Filo - technik pri nahrávaní

Kategória:Hudobné albumy z 1991
Kategória:Albumy Roba Grigorova
I kidnaped a plane - Я похитил самолёт

***I kidnaped a plane - Я похитил самолёт*** je štúdiový album Roba Grigorova, ktorý vydal v roku 1991 Slovart S 9130012. Album vyšiel na magnetofónovej kazete a na vinylovej LP platni.

## Zoznam skladieb (vinylový album)
; Strana A
# „Я похитил самолёт - I Kidnaped A Plane“ - (Robo Grigorov / Robo Grigorov) 		
# „Mama Africa“ - (Robo Grigorov / Robo Grigorov) 		
# „Night in the Opera“ - (Robo Grigorov / Robo Grigorov) 		
# „Fuyara beat“ - (Robo Grigorov / Robo Grigorov) 		
# „Pressburg House Extremix“ - (Robo Grigorov / Robo Grigorov) 		
; Strana B
# „Securitate beat“ - (Robo Grigorov / Robo Grigorov) 		
# „Listen to Me“ - (Robo Grigorov / Robo Grigorov) 		
# „Je suis Belge“ - (Robo Grigorov / Robo Grigorov) 		
# „Halleluja“ - (Robo Grigorov / Robo Grigorov) 		
# „The old age“ - (Robo Grigorov / Robo Grigorov)

## Výroba albumu
* Robo Grigorov - spev, nástroje 
* Andrej Šeban - gitary
* Ibrahim Maiga - spev (A2)
* Mikuláš Škuta - piáno 
* Juraj Bartoš - trúbka 
* Pavol Janík - fujara 
* Stanislav Beňačka, Beáta Adamová, Linda Moesen - vokály 
* Andrej Turok, Dano Junas, Anton Kubasák - spolupráca
;Produkcia
* Ivan Jombík - nahrávanie, mixáž 

Kategória:Hudobné albumy z 1991
Kategória:Albumy Roba Grigorova
Elektronická cigareta

náhľad|Elektronická cigareta

**Elektronická cigareta** bola vyvinutá a patentovaná v Číne v roku 2006. Toto zariadenie vytvára jemnú paru podobnú dymu zahriatím kvapalnej náplne nazývanej *[[e-liquid]]*. Túto paru následne užívateľ elektronickej cigarety vdychuje podobne, ako dym z cigarety. V elektronickej cigarete však nedochádza k produkcii spalín so škodlivinami, ale iba k odpareniu tekutej náplne, tvorenej z propylénglykolu a rastlinného glycerínu. 
Celá elektronická cigareta sa skladá z viacerých častí: atomizér, batéria a cartridge/žhaviaca hlava, v ktorej je náplň, nazývaná e-liquid. Býva s nikotínom aj bez a často je aj s prímesou rôznych vonných esencií. Elektronická cigareta má (v prípade že obsahuje nikotín) podobný účinok ako obyčajná cigareta, avšak bez škodlivých látok a neobťažuje okolie zápachom spalín.  Napriek tomu, že oficiálny názov je elektronická cigareta (e-cigareta), funkciou ide o vaporizér.

Pri potiahnutí sa pomocou atomizéra aktivuje podtlakový spínač a zopne obvod, ktorý z batérie napája atomizér. Ten je svojou podstatou zahrievacie teliesko, ktoré e-liquid mení na paru. Podľa druhu náplne a vaporizéru si užívateľ môže zvoliť, aké množstvo nikotínu bude prijímať. Pri inom type mechanizmu sa spúšťa zahrievanie stlačením tlačidla užívateľom. 

Zvyčajne je náplň elektronickej cigarety (e-liquid), zložená z propylénglykolu alebo Glycerolu, prípadne obidvoch alebo s pridaním +-1% destilovanej vody. Obsahuje aromatické látky, zvyčajne potravinárske arómy. Všetky prísady musia spĺňať prísne kritériá zdravotnej nezávadnosti. E-liquid môže obsahovať voliteľné množstvo nikotínu. Množstvo nikotínu sa obvykle uvádza v miligramoch na jeden mililiter, čo zodpovedá približne desatinám percent (16 mg/ml = 1,6% objemových).

Bežné obsahy nikotínu v komerčných e-liquidoch sú 0 mg/ml, 3mg/ml, 6 mg/ml, 8 mg/ml, 11 mg/ml, 16 mg/ml, 18 mg/ml a 24 mg/ml.

## Iné projekty

## Zdroj
* 
* Jak používat elektronickou cigaretu

Kategória:Fajčenie
Borsbeek

**Borsbeek** je belgická obec vo Flámskom regióne v provincii Antverpy. 

## Obyvateľstvo
Borsbeek má približne  obyvateľov (2010). 

## Referencie


## Iné projekty

## Externé odkazy
* Oficiálna stránka 

Kategória:Obce v provincii Antverpy
Ankaios (argonaut)

**Ankaios** (*Ankaios*, ) je v gréckej mytológii syn arkádskeho kráľa Lykourga, účastník výpravy Argonautov do Kolchidy pre zlaté rúno a lovu kalydónskeho diviaka. 

## Na výprave Argonautov
Na lodi Argó na výprave do Kolchidy vystupuje Ankaios ako známy silák, ale aj ako rozvážny muž, ktorý dokáže upokojiť aj povzbudiť svojich priateľov bojovníkov. Medzi účastníkmi výpravy sú považovaní za "najväčších silákov Herakles a Ankaios", a oni "dostali bez žrebovania prostredné lavičky, bez povinnosti veslovať". Ankaios je vykreslený ako rozvážny vodca v situácii, keď zomreli dvaja členovia posádky a ostatní držali smútok a prepadali žiaľu a bezradnosti, Ankaios dodával odvahu ostatným mužom, aby sa už chopili vesiel a sám nastúpil na uprázdnené miesto kormidelníka. Keď loď nakoniec dorazila k brehom Kolchidy, bol to Ankaios, ktorý plánoval ďalší postup voči kráľovi Aiétovi.

## Lov kalydónskeho diviaka
V Aitólii v meste Kalydón vládol kráľ Oineus. Raz sa stalo, že mali v kráľovstve bohatú úrodu a kráľ obetoval všetkým bohom, len na Artemidu, bohyňu lovu, zabudol. Urazená bohyňa za trest poslala do Kalydónu strašného diviaka, ktorý ničil krajinu a ohrozoval ľudí.

Kráľov syn Meleagros sa rozhodol zbaviť kraj strachu a diviaka zabiť. Zvolal preto najstatočnejších mužov, medzi nimi aj svojich bývalých druhov z lode Argó, pozvanie prijala aj skúsená lovkyňa Atalanta, do ktorej bol Meleagros zaľúbený.

Kráľ následne usporiadal veľký hon, v hlbokom zalesnenom údolí vydurili hrozného diviaka a zaútočili na neho oštepmi, ale tým ho len rozdráždili. Diviak jednému lovcovi dokaličil nohu a zmizol v kroví, kde ho však dostihol šíp Atalanty a zabodol sa mu za ucho. Muži sa nechceli nechať zahanbiť ženou, prudko zaútočili a Ankaios sa diviakovi postavil so sekerou zoči voči. Ale diviak  zaútočil prvý a vrazil mu tesáky do brucha a Ankaios po chvíli zomrel. Ostatní lovci ešte dlho na diviaka bezúspešne útočili, až ho nakoniec zabil Meleagros.

## Referencie

## Zdroje
* 
* 

Kategória:Postavy gréckej mytológie
Kategória:Argonauti
Svetový deň hlasu

**Svetový deň hlasu** je určený na 16. apríla od roku 2003. 

Je oslavou hlasu a jeho cieľom je uvedomenie si jeho dôležitosti v živote človeka. Rovnako sa tento deň zameriava na zlepšenie starostlivosti o hlas a vyhýbanie sa pasívnemu fajčeniu a iným škodlivým vplyvom.

Kategória:Medzinárodné sviatky
Kategória:16. apríl
Ankaios (syn Poseidóna)

**Ankaios** ( - *Ankaios*, ) je v gréckej mytológii syn boha Poseidóna, bol kráľ na ostrove Samos. 

Ankaios bol synom boha Poseidóna a jeho milenky Astypalaie. Vládol na ostrove Samos, obyvateľom, ktorých nazývali Lelegovia. S manželkou Samiou, dcérou riečneho boha Maiandra mali synov Perilaa, Enouda, Samoa, Alithersa a dcéru Parthenopé.

Ankaios, menovec účastníka výpravy Argonautov do Kolchidy Ankaia z Arkádie, figuruje taktiež ako účastník tejto výpravy v diele *Argonautica* od básnika Apollónia Rodského, ktorý básnickou formou rozpráva príbeh Iasóna a Argonautov na ceste za zlatým rúnom.

## Referencie

Kategória:Postavy gréckej mytológie
Tydeus

**Tydeus** alebo **Týdeus** (starogr. *Τυδεύς – Tydeus*, ) môže byť:
*v gréckej mytológii syn kalydónskeho kráľa Oinea, pozri Tydeus (mytológia)
*staroveký aténsky politik, pozri Tydeus (politik)
*grécky maliar čiernofigúrových váz v šiestom storočí pred Kr., pozri Tydeus (maliar)
*planétka, pozri 20952 Tydeus
Švédske národné inline hokejové družstvo mužov

**Švédske národné inline hokejové družstvo mužov** je mužský národný inline hokejový tím mužov, ktorý reprezentuje Švédsko v medzinárodných inline hokejových súťažiach a zápasoch. Funguje pod záštitou Švédskej federácie ľadového hokeja (SIHF). Prvý medzinárodný zápas odohralo v roku 1997. Družstvo sa od roku 1998 pravidelne zúčastňuje na majstrovstvách sveta IIHF. Najlepším výsledkom národného tímu je 5-násobné víťazstvo na svetovom šampionáte. Na majstrovstvách sveta FIRS sa prvýkrát predstavilo v roku 2001. Svoje najlepšie umiestnenie na tomto turnaji dosiahlo v roku 2013, keď obsadilo 4. miesto.

Družstvo sa v roku 2005 kvalifikovalo na Svetové hry v Duisburgu, na ktorých obsadilo 4. miesto.

## Výsledky
### [[Majstrovstvá sveta IIHF v inline hokeji|Majstrovstvá sveta IIHF]]

;Kvalifikácia na majstrovstvá sveta IIHF

### [[Majstrovstvá sveta FIRS v inline hokeji|Majstrovstvá sveta FIRS]]

### [[Inline hokej na Svetových hrách|Svetové hry]]

### [[Majstrovstvá Európy v inline hokeji|Majstrovstvá Európy CERS]]
* *nezúčastnilo sa*

## Referencie

## Pozri aj
* Švédske národné hokejové mužstvo
* Švédske národné inline hokejové družstvo žien

## Externé odkazy
* Inline hokejové družstvo na oficiálnej stránke Švédskej federácie ľadového hokeja 
* Stránka Švédskej inline hokejovej ligy (archive.org) 

## Zdroj
* FIRS Inline Hockey Completed Tournaments 

Kategória:Národné inlinehokejové družstvá
Inline hokej
Národné
Tydeus (mytológia)

[náhľad|250px|''Tydeus a Isméné'', čiernofigúrová [amfora, cca 560 pred Kr.]]
**Tydeus** alebo **Týdeus** (starogr. Τυδεύς – Tydeus, ) je v gréckej mytológii syn kalydónskeho kráľa Oinea. Jeho matkou bola druhá kráľova manželka Periboia.

Bol ešte veľmi mladý, keď nahnevaný v hádke zabil dvoch svojich príbuzných a musel preto narýchlo opustiť rodný Kalydón. Uchýlil sa do Argu, kde ho prijal kráľ Adrastos a to až tak priateľsky, že sa Tydeus po čase stal manželom jeho mladšej dcéry Déipyly. Tá mu neskôr porodila syna Dioméda, ktorý sa stal jedným z hrdinov trójskej vojny.

V rovnakej dobe sa objavil v Argu Polyneikes, syn tébskeho kráľa Oidipa. Bolo to v pohnutých časoch, keď bol slepý Oidipus po zverejnení jeho ťažkých osudových previnení vyhnaný ľuďom aj svojimi synmi z bohatých, opevnených Téb a nútený odisť do vyhnanstva sprevádzaný len svojou dcérou Antigonou. Medzi Polyneikom a jeho bratom Eteoklom prepukol následne spor o trón. Víťazne zo sporu vyšiel Eteokles, ktorý za pomoci strýka Kreonta vyhnal Polyneika z Téb a on si našiel spojenca pre znovuzískanie svojich práv v Argu.

Kráľ Adrastos ho prijal rovnako prívetivo ako predtým Tydea a dal Polyneikovi za manželku svoju druhú dcéru Argeiu. Ako sa dalo čakať už po krátkom čase obaja zaťovia prehovárali Adrasta, aby im pomohol dobyť ich rodné mestá. Dohodli sa na tom, že prvé sa budú dobývať Téby a potom Kalydón. Zorganizovali veľké vojsko na čele so siedmimi vojvodcami a tiahli do vojny známej ako vojna Siedmi proti Tébam. Zúčastnili sa v nej okrem Adrasta, Tydea a Polyneika aj: Kapaneus, Hippomedón, veštec Amfiaraos a Parthenopaios.

Ich výprava však skončila katastrofálne, všetci veliaci hrdinovia pred bránami Téb padli, prežil z nich jediný Adrastos. Padol aj Tydeus, aj napriek ochrane bohyne Atény. Bol zranený tébskym bojovníkom Melanippom, ktorého vzápätí zabil Amfiaraos. Odťal Melanippovi hlavu a niesol ju zranenému Tydeovi, ktorému ponúkol mozog nepriateľa aby si tak zachoval život. Ale v tej chvíli sa blížila bohyňa Aténa, aby Tydea zachránila, ale keď videla tú odpudivú scénu, vyliala na zem čarovný liek, ktorý ho mal zachrániť a Tydeus na následky svojho zranenia zomrel.

Téby sa ubránili, nie však nadlho. Po desiatich rokoch synovia slávnych dobyvateľov z vojny Sedmi proti Tébam priviedli výpravu epigonov (potomkov). Padol tentoraz iba Adrastov syn, ostatní prežili. Brány Téb boli prelomené, hradby zbúrané a mesto pokorené.

## Zdroje
* 
* 

Kategória:Postavy gréckej mytológie
Satisfaction

„**Satisfaction**“ je skladba talianskeho DJa Bennyho Benassiho, z jeho albumu *[[Hypnotica]]* z roku 2003. Skladba je debutovým singlom Benassiho a je jeho najúspešnejšou skladbou, pričom dosiahla 2. miesto v rebríčku UK Singles Chart.

## Remixy
* Ludacris použil prvky „Satisfaction“ vo svojej skladbe: „Ultimate Satisfaction“ pre album *[[Release Therapy]]*.
* DJ Laz použil beat skladby v: „Move Shake Drop“.
* Flo Ridova skladba „Touch Me“ z albumu *[[R.O.O.T.S.]]* tiež obsahuje prvky skladby „Satisfaction“.

## Verzie

## Zoznam skladieb

; CD singel
# „Satisfaction“ (Isak original edit) —4:06
# „Satisfaction“ (Isak original) —6:36

; CD singel
# „Satisfaction“ (Isak original edit) —3:58
# „Satisfaction“ (DJ Ruthless and Vorwerk mix) —6:04
# „Satisfaction“ (B. Deep remix) —6:27
# „Satisfaction“ (Isak original) —6:36
# „Satisfaction“ (a cappella) —6:15

; CD maxi
# „Satisfaction“ (Mokkas radio) —3:54
# „Satisfaction“ (Voltaxx radio remix) —3:39
# „Satisfaction“ (Voltaxx extended remix) —5:39
# „Satisfaction“ (Isak original) —6:36
# „Satisfaction“ (Greece dub) —6:38
# „Satisfaction“ (B. Deep remix) —6:27
# „Satisfaction“ (DJ ICON remix) —5:29

; 12" maxi
# „Satisfaction“ (Isak original) —6:36
# „Satisfaction“ (DJ ICON remix) —5:29
# „Satisfaction“ (Voltaxx remix) —5:39
# „Satisfaction“ (Greece dub) —6:38
# „Satisfaction“ (B. Deep remix) —6:37

; 12" maxi - Remixy
# „Satisfaction“ (Robbie Rivera remix) —6:14
# „Satisfaction“ (surprise package) —8:28

## Rebríčky a certifikácie

### Pozície v rebríčkoch

### Koncoročné pozície v rebríčkoch

### Certifikácie

## Referencie

## Zdroj

Kategória:Single z 2002
Kategória:Piesne z 2002
Kategória:Single z 2003
Kategória:Piesne z 2003
Kategória:Single Bennyho Benassiho
Kategória:Piesne Bennyho Benassiho
Kategória:Debutové single
Kategória:Piesne elektronickej hudby
Kategória:House piesne
Diktátor (film z roku 1940)

***Diktátor*** je čiernobiela celovečerná satirická komédia Charlieho Chaplina z 1940. Chaplin napísal scenár, film produkoval, režíroval a stvárnil hlavnú dvojúlohu. Ide o ostrú satiru na nemecký nacistický režim a obzvlášť na Adolfa Hitlera. Tento film bol prvým hovoreným, úplne zvukovým Chaplinovým filmom. Komerčne je Chaplinovým najúspešnejším filmom a časovo jedným z najdlhších (vyše 2 hod).

## Dej

Dej začína za 1. svetovej vojny scénou súboja nešikovného vojaka (Chaplina) s obrím delom. Vojak stratí na ďalších 20 rokov pamäť. Medzitým sa v jeho rodnej Tománii ujme moci diktátor Adenoid Hynkel (opäť Chaplin).

## Zaujímavosti
V niekoľkých scénach zo židovského geta sú plagáty a nápisy v jazyku esperanto, v niektorých prípadoch upravené tak, aby viac pripomínali poľštinu alebo nemčinu. Chaplin ho použil zrejme, aby nemusel svoj príbeh zasadzovať do konkrétneho jazykového prostredia.

## Galéria

Súbor:Charlie Chaplin and Paulette Goddard in The Great Dictator trailer 2.JPG |Charlie Chaplin a Paulette Goddard v scéne v holičstve
Súbor:Dictator charlie3.jpg | Prejav Adenoida Hynkela
| Hannah po obhádzaní paradajkami. Vedľa sú nápisy v dvoch jazykoch ( a ).


## Iné projekty

## Zdroj

Kategória:Filmy režírované Charlie Chaplinom
Kategória:Čiernobiele filmy
Kategória:Filmy podľa názvu
Kategória:Filmy z 1940
Kategória:Filmové komédie USA
Eurytión

**Eurytión** (starogr. *Εὐρυτίων – Eurytión*, ) môže byť v gréckej mytológii:
*fthíjsky kráľ, pozri Eurytión (Fthia)
*najsilneší kentaur žijúci v horách Tesálie, pozri Eurytión (Kentaur)
*obor, strážca stád obra Géryona, pozri Eurytión (obor)

**Eurytion** môže byť aj:
*postava trójskeho bojovníka vo Vergíliovom diele *Aeneis*, pozri Eurytion (Trója)
Duffel

**Duffel** je belgická obec vo Flámskom regióne v provincii Antverpy. 

## Obyvateľstvo

Duffel má približne  obyvateľov (2010). 

## Referencie


## Iné projekty

## Externé odkazy
* Oficiálna stránka obce: www.duffel.be 

Kategória:Obce v provincii Antverpy
Fínske národné inline hokejové družstvo mužov

**Fínske národné inline hokejové družstvo mužov** je mužský národný inline hokejový tím mužov, ktorý reprezentuje Fínsko v medzinárodných inline hokejových súťažiach a zápasoch. Funguje pod záštitou Fínskeho zväzu ľadového hokeja (SJF). Družstvo sa od roku 1996 pravidelne zúčastňuje na majstrovstvách sveta IIHF. Najväčším úspechom národného tímu sú 4 tituly majstra sveta, naposledy v roku 2014. Okrem nich zaznamenalo ešte ďalších 10 medailí.

V roku 2008 sa na majstrovstvách sveta vo fínskom tíme objavil aj na Slovensku známy hokejový brankár Sasu Hovi.

Na majstrovstvách sveta FIRS sa prvýkrát predstavilo už v roku 1995 a získalo na nich bronzovú medailu. Od roku 1996 sa však na podujatiach FIRS už nepredstavuje.

## Výsledky
### [[Majstrovstvá sveta IIHF v inline hokeji|Majstrovstvá sveta IIHF]]

### [[Majstrovstvá sveta FIRS v inline hokeji|Majstrovstvá sveta FIRS]]

## Referencie

## Pozri aj
* Fínske národné hokejové mužstvo
* Fínske národné inline hokejové družstvo žien

## Externé odkazy
* Inline hokej na oficiálnej stránke Fínskeho zväzu ľadového hokeja  

## Zdroj
* FIRS Inline Hockey Completed Tournaments 

Kategória:Národné inlinehokejové družstvá
Inline hokej
Národné
Stračonôžka tatranská

**Stračonôžka tatranská** (*Delphinium oxysepalum*) je trvalá rastlina z čeľade iskerníkovité (*Ranunculaceae*). Je to jeden z najstarších západokarpatských endemitov na území TANAPu. Rastie jedine vo Vysokých a Nízkych Tatrách, Veľkom Choči a Malej Fatre (na Slovensku a v Poľsku). 

## Opis
Rastie na lúkach a kamenistých a vysokohorských pôdach. Stračonôžka tatranská je trvalá rastlina, ktorá dorastá do výšky 10 – , nerozvetvená. Kalich má jasne modrý alebo fialovo-modrý. Lístky sú tmavohnedé. Kvitne od júla do septembra. 

## Referencie

## Iné projekty

## Zdroj

Kategória:Iskerníkovité
Kategória:Trvalé rastliny
Kategória:Jedovaté rastliny
Kategória:Flóra Tatier
Kategória:Zákonom chránené rastliny na Slovensku
Kaufbeuren

**Kaufbeuren** je mesto s postavením mestského okresu v nemeckej spolkovej krajine Bavorsko v kraji Allgäu v morénovom údolí rieky Wertach v nadmorskej výške okolo 680 m. Z hľadiska správy tvorí mesto so štatútom mestský okres, je obklopené krajinským okresom Ostallgäu.

## Miestne časti
* Kaufbeuren (staré mesto)
* Hirschzell
* Kemnat (Kleinkemnat, Großkemnat)
* Neugablonz
* Oberbeuren

## Dejiny
Kaufbeuren vznikol okolo roku 740 z franského dvora, ktorý slúžil ako správne centrum oblasti na hraniciach s Bavorskom. V 11. storočí tu mali sídlo páni z Beuren, ktorí boli lénikmi Welfovcov. Prvá písomná zmienka o meste pochádza z roku 1126. Na konci 12. storočia sa mesto dostalo pod moc Staufovcov. 3. februára 1286 povýšil Rudolf I. Habsburský Kaufbeuren na  slobodné ríšske mesto, čo vydržalo až do roku 1802, kedy sa stalo súčasťou Bavorska. 

Na začiatku druhej svetovej vojny bola v zalesnenom území na sever od mesta zriadená muničná továreň firmy Dynamit AG (predtým Alfréd Nobel), v ktorej pracovali vojnoví zajatci a nútené nasadení, bola tu pobočka koncentračného tábora Dachau. V miestnej psychiatrickej liečebni bola počas vojny vykonaná eutanázia zhruba 2 000 psychicky nemocných osôb (tzv. program T-4).

Po vojne bola na troskách továrne Dynamit AG vybudovaná štvrť *Neugablonz* založená vyhnancami z Jablonca nad Nisou, ktorí sem priniesli svoje znalosti zo sklárskeho priemyslu.

## Partnerské mestá
*  Ferrara, Taliansko, 1991
*  Szombathely, Maďarsko, 1992

## Iné projekty

## Externé odkazy
* Oficiálna stránka 

## Zdroj


Kategória:Mestá v Bavorsku
Kategória:Slobodné ríšske mestá
České národné inline hokejové družstvo mužov

**České národné inline hokejové družstvo mužov** je mužský národný inline hokejový tím Česka, ktorý ho reprezentuje v medzinárodných inline hokejových súťažiach a zápasoch. Funguje pod záštitou Českej asociácie inline hokeja (ČAILH). Družstvo sa od roku 1996 pravidelne zúčastňuje na majstrovstvách sveta IIHF a od roku 1997 na majstrovstvách sveta FIRS. Najväčším úspechom národného tímu je víťazstvo na svetovom šampionáte IIHF v roku 2011 a 5 víťazstiev na šampionáte FIRS.

## Výsledky
### [[Majstrovstvá sveta IIHF v inline hokeji|Majstrovstvá sveta IIHF]]

;Kvalifikácia na Majstrovstvá sveta IIHF

### [[Majstrovstvá sveta FIRS v inline hokeji|Majstrovstvá sveta FIRS]]

### [[Inline hokej na Svetových hrách|Svetové hry]]

### [[Majstrovstvá Európy v inline hokeji|Majstrovstvá Európy CERS]]

## Referencie

## Pozri aj
* České národné hokejové mužstvo
* České národné inline hokejové družstvo žien

## Externé odkazy
* Oficiálna stránka Českej asociácie inline hokeja 

## Zdroj
* FIRS Inline Hockey Completed Tournaments 

Kategória:Národné inlinehokejové družstvá
Inline hokej
Národné
Mravčan amónny

**Mravčan amónny** (NH4HCO2) je amónna soľ kyseliny mravčej. Je to bezfarebná, hygroskopická, kryštalická pevná látka.

## Použitie
Čistý mravčan amónny sa rozkladá na formamid a vodu. Kyselinu mravčiu je možno získať reakciou mravčanu amónneho so zriedenou kyselinou a pretože mravčan amónny sa tiež vyrába z kyseliny mravčej, môže slúžiť ako spôsob uloženia kyseliny mravčej.

V prítomnosti paládia  sa mravčan amónny rozkladá na vodík, oxid uhličitý a na amoniak. Vodík adsorbuje na povrch kovového paládia, kde môže reagovať s rôznymi funkčnými skupinami. Napríklad alkény môžu byť adované na alkány, alebo formaldehyd na metanol. Aktivované jednoduché väzby na heteroatómy a tiež môžu byť nahradené atómami vodíka (hydrogenácia).

Mravčan amónny môže byť použitý v Leuckartovej reakcii. Môže sa tiež použiť ako vyrovnávacia pamäť v kvapalinovej chromatografii (HP-LC), a je vhodný pre použitie v hmotnostnej spektrometrii s kvapalinovou chromatografiou ( LC/MS). Hodnoty kyslej disociačnej konštanty kyseliny mravčej a amónneho iónu sú 3,8 a 9,2.

## Reakcia
Pri zahriatí mravčanu amónneho sa odstraňuje voda, tvorí sa formamid. Pri ďalšom zahrievaní sa tvorí amoniak a voda.

## Zdroj

Amónny
Kategória:Zlúčeniny amoniaku
295
Sakura

**Sakura** môže byť:
* v botanike:
** v Japonsku: čerešňový kvet, pozri sakura (Japonsko)
** na Slovensku:
*** čerešňa japonská
*** čerešňa pílkatá (sakura ozdobná)
* japonské meno, pozri Sakura (meno)
* mesto v Japonsku:
** Sakura (Čiba)
** Sakura (Točigi)

## Referencie
Predná hoľa

**Predná hoľa** () je vrch v Nízkych Tatrách. Leží nad Vernárom, približne  juhozápadne od Popradu. Je najvyšším vrchom Národného parku Slovenský raj, ktorého hranica vedie jeho vrcholom.

## Poloha
Nachádza sa vo východnej časti Nízkych Tatier, v geomorfologickom podcelku Kráľovohoľské Tatry a časti Predná hoľa. Leží v Prešovskom kraji, v okrese Poprad a na katastrálnom území obce Vernár. Najbližším sídlom je východným smerom ležiaci Vernár, južným sa nachádza Telgárt, severozápadne leží Liptovská Teplička a severne Vikartovce, Kravany a Spišské Bystré. Vrcholovou časťou vedie hranica Národného parku Nízke Tatry a Slovenský raj. 

## Opis
Predná hoľa leží v rázsoche, ktorá vybieha severovýchodným smerom z Kráľovej hole () cez Úplaz (). Severným smerom leží Koreň () a Čierny vrch (), západným Prostredný vrch (), Úplaz a Tri kopce (), južným Košarisko (), Borovniak () a Popová () a východným Javorina (), Barbolica () a Človečia hlava (). Severné svahy odvodňuje potok Bystrá, východné svahy prítoky Vernárskeho potoka, oba smerujúce do Hornádu, voda z južnej časti odteká Lastovičím potokom do Hnilca. Na vrcholovú časť vedie turistický chodník z obce Vernár.

### Výhľady
Vrcholovú časť pokrýva súvislý lesný porast, ktorý neumožňuje rozhľad. Z odlesnených lokalít na svahoch je možné pozorovať okolité vrcholy Nízkych Tatier, no tiež Chočské vrchy, Západné a Vysoké Tatry, Kozie chrbty, Levočské vrchy, Branisko, Spišsko-gemerský kras, Volovské a Stolické vrchy.

## Prístup
* po  červenej značke z obce Vernár
* po  červenej značke zo Smrečinského sedla:
** po  modrej značke od severu z obce Spišské Bystré
** po  zelenej značke od severu z obce Liptovská Teplička a Vikartovce, resp. od juhovýchodu z osady Pusté Pole

## Referencie

## Pozri aj
* Predná hoľa (geomorfologická časť)
* Kráľovohoľské Tatry
* Národný park Nízke Tatry
* Národný park Slovenský raj
* Zoznam vrcholov v Nízkych Tatrách

## Externé odkazy
* Poloha na turistickej mape

Kategória:Vrchy v Nízkych Tatrách
Kategória:Tisícovky na Slovensku
Kategória:Vrchy v okrese Poprad
Kategória:Vernár
Eurábia

300px|thumb|Islam v Európe:

**Eurábia** je Európa silno ovplyvnená arabským svetom ako záporná vízia budúcnosti Európy v niektorých politických diskusiách. Vychádza z predpokladu, že islamské obyvateľstvo by malo mať o niekoľko generácií v Európe väčšinu v dôsledku prisťahovalectva a vysokej pôrodnosti islamského obyvateľstva.

Termín bol propagovaný  autorkou Gisele Littmanovou, ktorá pod pseudonymom Bat Ye'or opísala v knihe *Eurabia: The Euro-Arab Axis* (2005) budúce spojenie medzi Európou a arabským svetom.

## Zdroj
* 
Kategória:Islam
Kategória:Politika
Prunus

***Prunus*** môže byť:
*rod rastlín (v širšom alebo užšom zmysle), pozri pod slivka
*podrod vyššie uvedeného rodu Prunus v širšom zmysle, tento podrod zahŕňa v závislosti od zdroja (1) v užšom zmysle len sekcie *Prunus* (=*Euprunus*) [t.j. slivky Starého sveta], *Prunocerasus* [t.j. slivky Nového sveta] a *Armeniaca* [t.j. marhule] (a sekcie *Penarmeniaca* a *Pilopranus*), (2) v širšom zmysle aj sekciu *Microcerasus* a (3) v najširšom zmysle aj sekciu *Amygdalus* [t.j. mandle a broskyne], (čiastočné) synonymum: *Prunophora* , pozri Prunus (podrod)
*sekcia (po latinsky sectio) vyššie uvedeného podrodu Prunus, synonymum: *Euprunus* , pozri Prunus (sekcia)

## Zdroje
Kempten (Allgäu)

**Kempten** je najväčšie mesto v historickom regióne Allgäu, v nemeckej spolkovej krajine Bavorsko. V roku 2006 tu žilo asi 61 000 ľudí.

Leží v údolí rieky Iller, je to druhé najvyššie položené nemecké mesto nad 50 000 obyvateľov. Územie mesta sa skladá z historických štvrtí Kempten, Sankt Lorenz, Sankt Mang a viac než 150 pripojených osád.

## Dejiny
Kempten patrí medzi najstaršie nemecké mestá. Archeologické doklady predrímskeho osídlenia chýbajú, avšak názov *Kambodunon*/*Cambodunum* je keltského pôvodu. Krátko po rímskom ovládnutí severného alpského podhoria (okolo roku 15 pred Kr.) tu mesto preukázateľne existovalo, je zmienené napríklad v IV. knihe Strabónovej geografie. Je možné, že v 1. storočí bolo Cambodunum centrom rímskej provincie *Raetie* predtým, než túto funkciu prevzal novšie založený Augsburg. Mesto zažilo rozkvet v 2. storočí, avšak potom nastal úpadok.

Od roku 740 tu pôsobili mnísi zo St. Gallen, v roku 774 vzniklo samostatné opátstvo. Kláštor postupne ovládol celé okolie, v roku 1213 udelil cisár Fridrich II. Štaufský jeho opátom v léno celé kemptenské grófstvo. Samotné mesto však bolo v roku 1289 na základe privilégia Rudolf I. Habsburský z poddanstva kláštora vybraté a stalo sa ríšskym mestom. Okolo kláštora potom vzniklo nové mesto, poddané kláštoru. Rozdelenie mesta medzi mešťanov a kláštor viedlo k častým sporom, niekedy i násilným. 

V roku 1525 za sedliackej vojny bol kemptenský kláštor úplne vyplienený jeho vlastnými poddanými, čo využili kemptenskí mešťania a mesto odkúpilo od opáta všetky zvyšné práva nad Kemptenom za 32 000 zlatých. Mesto sa tiež priklonilo k reformácii, avšak kláštoru poddaná časť mesta zostala naďalej katolícka. 

Počas tridsaťročnej vojny boli obe časti mesta spustošené vojskami a vypukla morová epidémia, takže počet obyvateľov klesol zo 6 000 na 900. Povojnová obnova bola vzhľadom na rivalitu oboch častí veľmi pomalá. 

Za napoleonských vojen, v roku 1802, bol Kempten začlenený do Bavorska a obe časti administratívne zjednotené, zjednotenie po stránke spoločenskej a stavebnej však trvalo dlhú dobu. Industrializácia začala v Kemptene najprv textilným, papierenským a potravinárskym priemyslom. V miestnej zápalkárni bolo v roku 1898 uskutočnené prvé priemyslové využitie dieselového motoru na svete.

## Partnerské mestá
*  Bad Dürkheim, Porýnie-Falcko, Nemecko, 2001
*  Quiberon, Francúzsko, 1971 
*  Sligo, Írsko, 1990
*  Šopron, Maďarsko, 1987
*  Trento, Taliansko, 1987

## Iné projekty

## Externé odkazy
* Oficiálna stránka 

## Zdroj

Kategória:Mestá v Bavorsku
Kategória:Slobodné ríšske mestá
Markos Botsaris

**Markos Botsaris**, *Μάρκος Μπότσαρης* (* 1790, Suli – † 1823, Karpenisi) bol grécky suliótsky generál v Gréckej vojne za nezávislosť od Turkov.
## Životopis
Markos Botsaris sa narodil v kraji Epirus, v dedine Suli, ktorá bola obývaná Suliótmi, teda albánsky hovoriacimi Grékmi (Arvaniti). Oblasť Suli bola jedna z nezávislých gréckych území v neustálom boji s Turkami a Sulióti boli známi svojim bojovným životom. Markos sa narodil do rodiny Kitsa Botsarisa. Rodina Botsarisovcov patrila k najvýznamnejším a najbohatším Suliótom a podľa tradície boli Botsarisovci príbuzní so slávnym protitureckým albánskym bojovníkom Gjergjom Kastriotisom Skenderbeyom. Markos vstúpil do tajného gréckeho protiosmanského spolku Filiki Eteria. Spočiatku však pomáhal osmanským vojskám potlačiť epirského uzurpátora Ali pašu z Tepeleny, no neskôr sa s ním dohodol a spojil proti Turkom. Ali Paša bol síce porazený, no zároveň v Marci roku 1821 vypukla Grécka vojna za nezávislosť, do ktorej sa Sulióti s Markom hneď pridali a Turkov mnohokrát porazili. Zaslúžil sa tiež o víťazstvo a záchranu obyvateľov počas prvého tureckého obliehania mesta Mesolongi. 21. augusta 1823 bol Botsaris zastrelený jedným Albáncom počas grécko-osmanskej bitke pri Karpenisi. Postava Marka Botsarisa a jeho hrdinská smrť sa však stala známa po celej západnej Európe, mnohí známi európsky spisovatelia mu venovali svoje diela. O Botsarisovi vzniklo mnoho ľudových gréckych aj albánskych piesní. Najznámejšia je grécka pieseň o smrti Botsarisa-*Thrinos Megalos (Veľký smútok)*. Botsaris bol veľmi inteligentný, sám je autorom grécko-albánskeho slovníka.

## Zdroj
*Aγαπητός Σ. Αγαπητός (1877). "Οι Ένδοξοι Έλληνες του 1821, ή Οι Πρωταγωνισταί της Ελλάδος.

## Externé odkazy
*Pieseň Thrinos Megalos

Kategória:Grécki generáli
Kategória:Osobnosti gréckej vojny za nezávislosť
Kategória:Osobnosti na gréckych poštových známkach
Národné inline hokejové družstvo mužov USA

**Americké národné inline hokejové družstvo mužov** je mužský národný inline hokejový tím Spojených štátov, ktorý ho reprezentuje v medzinárodných inline hokejových súťažiach a zápasoch. Funguje pod záštitou Americkej federácie športov na kolieskových korčuliach (USARS) v súťažiach FIRS a USA Hockey v súťažiach IIHF. Družstvo sa od roku 1995 pravidelne zúčastňuje na majstrovstvách sveta FIRS a od roku 1996 na majstrovstvách sveta IIHF. Najlepším výsledkom národného tímu je 6-násobné víťazstvo na svetovom šampionáte IIHF, 15-násobné víťazstvo na svetovom šampionáte FIRS a 3-násobné víťazstvo na svetových hrách.

## Výsledky
;Majstrovstvá sveta IIHF v inline hokeji

### [[Majstrovstvá sveta FIRS v inline hokeji|Majstrovstvá sveta FIRS]]

### [[Inline hokej na Svetových hrách|Svetové hry]]

### [[Inline hokej na Panamerických hrách|Panamerické hry]]

### [[Panamerické majstrovstvá v inline hokeji|Panamerické majstrovstvá]]

## Referencie

## Pozri aj
* Národné hokejové mužstvo USA
* Národné inline hokejové družstvo žien USA

## Externé odkazy
* Inline hokej na oficiálnej stránke Americkej federácie športov na kolieskových korčuliach 
* Americké inline hokejové družstvo na oficiálnej stranke USA Hockey  

## Zdroj
* FIRS Inline Hockey Completed Tournaments 

Kategória:Národné inlinehokejové družstvá
Inline hokej
Národné
Preteky automobilov do vrchu

thumb|Preteky automobilov do vrchu vo Veľkej Británii
thumb|Preteky automobilov do vrchu Dobšinský kopec 2011 (Bohumil Pfeifer, Škoda Fabia Sedan EVO)
**Preteky automobilov do vrchu** je druh automobilového športu, v ktorom jazdci pretekajú na čas po určenej trase do stúpajúceho kopca.

Je to jedna z najstarších foriem automobilového športu, pričom prvé známe preteky automobilov do vrchu sa uskutočnili dňa 31. januára 1897 v La Turbie, blízko Nice. Preteky automobilov do vrchu Shelsley Walsh Speed Hill Climb vo Worcestershire v Anglicku sú najstaršími neprerušovanými pretekmi automobilov do vrchu na svete, ktoré sa konajú od roku 1905 na nezmenenej trati.

Trasy majú obvykle dĺžku od 1 až do 10 kilometrov. Ako názov napovedá, preteky automobilov do vrchu sa spravidla konajú v kopcovitých až hornatých oblastiach, ktoré zahŕňajú kľukaté cesty a prudké zákruty.

## Pravidlá
Pretekári štartujú z úpätia kopca. Cieľom je dostať sa v čo najkratšom čase do cieľa, ktorý je obvykle na vrchole kopca. Preteky automobilov do vrchu sa väčšinou konajú jeden až dva dni a to obvykle cez víkend.

## Vozidlá
Vozidlá pretekajúce v týchto pretekoch môžu patriť do akejkoľvek kategórie: osobné automobily, grand tourery, športové prototypy alebo monoposty. Vo výhode sú prevažne vozidlá s motorom s množstvom krútiaceho momentu, ktorý je schopný produkovať prudké zrýchlenie. Je teda normálne, že vo všetkých kategóriách víťazia jednosedadlové monoposty Formula 3000 a vzácne aj Formula 1.

## Majstrovstvá
FIA každoročne usporadúva majstrovstvá Európy a medzinárodné majstrovstvá v pretekoch automobilov do vrchu.

## Referencie

## Pozri aj
* Majstrovstvá Európy v pretekoch automobilov do vrchu

## Iné projekty

## Externé odkazy
* Slovenská webstránka o pretekoch automobilov do vrchu 
* Hillclimb and Sprint Association. (Británia)

## Zdroj
Lanzelin

**Lanzelin** alebo aj *Kanzelin* či *Landolt* (* asi 950 – † august 991) bol pravdepodobne syn Guntrama Bohatého, praotca rodu Habsburgovcov.

Jeho manželka sa volala Luitgard z Thurgau, alebo Liutgard, resp. Lütgard z Nellenburgu (* 960). Bola dcérou grófa Eberharda III. z Thurgau.

## Deti
* Werner (* 975/980 - † 28. október 1028), biskup v Štrasburgu, spoluzakladateľ hradu Habsburg
* Radbot (* okolo 985 - † 30. jún pred 1045) gróf z Klettgau, spoluzakladateľ hradu Habsburg a kláštora Muri
* Rudolf (* 985/990 - † medzi 1063 - 1. marec 1064), nazývaný aj Rudolf z Altenburgu, zakladateľ kláštora Ottmarsheim
* Landolt II (* ? -  † ?), richtár v Reichenau ∞ Bertha z Büren († okolo 1000)

## Referencie


## Zdroj

Kategória:Habsburgovci
Kategória:Narodenia v 10. storočí
Kategória:Úmrtia v  991
Severn

**Severn** môže byť:
* rieka v Spojenom kráľovstve, pozri Severn (prítok Bristolského zálivu)
* rieka v Kanade, pozri Severn (prítok Hudsonovho zálivu)
Eleonóra Mária Habsburská

**Eleonóra Mária Jozefa Habsburská** (* 21. máj 1653, Regensburg – † 17. december 1697, Viedeň) bola rodená rakúska arcivojvodkyňa, a vydatá poľská kráľovná a lotrinská vojvodkyňa.

## Životopis
Narodila sa ako druhé dieťa cisára Ferdinanda III. a Eleonóry Magdalény Gonzagovej. 

V roku 1670 sa Eleonóra Mária vydala za poľského kráľa a litovského veľkovojvodu Michała Korybuta Wiśniowieckeho. Svadba sa konala v kláštore Jasná Hora v poľskom pútnickom meste Čenstochová. Jej manžel zomrel v roku 1673, manželstvo bolo bezdetné. 

Druhým Eleonórinym manželom sa vo Viedenskom Novom Meste v roku 1678 stal lotrinský vojvoda Karol V. Z tohto manželstva sa narodilo šesť detí. 

Eleonóra Mária zomrela vo veku 44 rokov a prežila aj svojho druhého manžela a dve zo svojich detí. Svojim potomkom predala svoje dedičstvo mantovských Gonzagovcov.

## Potomkovia
* Leopold Jozef (* 11. september 1679 - † 27. marec 1729), lotrinský vojvoda ∞ francúzska princezná 1698 Alžbeta Šarlota Orleánska (* 1676 - † 1744)
* Charles-Joseph (* 24. november 1680 - † 4. december 1715), olomoucký biskup a trevírsky arcibiskup
* Eléonore (*/† 1682)
* Charles Ferdinand (* 1683 – † 1685)
* Joseph Innocent (* 1685 – † 1705), generál
* François Antoine (* 8. december 1689 - † 25. júl 1715), opát v Malmedy a v Stavelote (Belgicko)

## Iné projekty

## Zdroj

Kategória:Narodenia v 1653
Kategória:Úmrtia v 1697
Kategória:Lotrinské vojvodkyne
Kategória:Habsburgovci
Kategória:Kráľovské manželky Poľska
Kategória:Arcivojvodkyne
Kategória:Pochovaní v kapucínskej krypte vo Viedni
Opátstvo svätého Havla

**Opátstvo svätého Havla** je opátstvo v meste St. Gallen vo Švajčiarsku. Založil ho v roku 719 svätý Otmar na mieste, kde mal svätý Havel (Gallus) svoju pustovňu.  V 13. storočí sa opátstvo stalo ríšskym kniežatstvom.

Mnoho storočí patrilo medzi popredné európske benediktínske opátstva. Miestna knižnica má jednu z celosvetovo najväčších stredovekých zbierok.

Od roku 1983 je opátstvo zapísané na zozname svetového dedičstva UNESCO.

## Iné projekty

## Externé odkazy
* Archív opátstva
* Knižnica opátstva 
* Codices Digitálne rukopisy  
* Svetové kultúrne dedičstvo - kláštor 
* Svetové kultúrne dedičstvo - knižnica 
* Digitialisierung des St. Galler Digitálny plán opátstva a niektoré karolínske rukopisy 

## Zdroj

Kategória:Benediktínske kláštory vo Švajčiarsku
Kategória:Barokové stavby vo Švajčiarsku
Kategória:Lokality Svetového dedičstva vo Švajčiarsku
Kategória:Stavby v St. Gallene
Kláštor Muri

**Kláštor Muri** je benediktínsky kláštor vo švajčiarskom kantóne Aargau, ktorý založili v roku 1027. 

## Dejiny
Kláštor založili Radbot Habsburský s manželkou Idou Lotrinskou a prvý konvent bol  pozvaný z kláštora Einsiedeln v roku 1032. Kláštorný kostol a poklady v podobe kníh a historických dokumentov poničili požiare a drancovanie v roku 1300 a v rokoch 1443 - 1445.

Zachovala sa tzv. *Acta Murensia*, dôležitá kronika z roku 1160 v ktorej je zapísaná genealógia zakladateľského rodu Habsburgovcov. Habsburský rod teda údajne pochádza od Guntrama zv. Bohatý, ktorý žil zrejme v druhej polovici 10. storočia.

## Architektúra
Z pôvodnej románskej podoby opátstva sa zachoval kostol s transeptom a krypta. V kostolnej budove sú bohaté fresky a vitráže. Zvyšok budov je väčšinou barokový. V ambite sú uložené srdcia príslušníkov habsburskej dynastie.

## Referencie


## Iné projekty

## Externé odkazy
* Oficiálna stránka

## Zdroj

Muri
Kategória:Románske stavby vo Švajčiarsku
Kategória:Gotické stavby vo Švajčiarsku
Kategória:Barokové stavby vo Švajčiarsku
Kategória:Rokokové stavby vo Švajčiarsku
Kategória:Stavby v kantóne Aargau
Pojmové písmo

**Pojmové písmo** môže byť:
*ideografické písmo
*logografické písmo
*semaziografia
*koncept G. Fregeho, pozri pojmové písmo (Frege)
Lingvografia

**Lingvografia** môže byť:
*vo fonetike: farbiaca metóda
*v súvislosti s písmom: fonografické písmo vo význame písmo, ktoré vyjadruje aj (alebo len) zvuky, pozri napr.pod typ písma (jazykoveda)
Fonografia

**Fonografia** môže byť:
*písanie (komunikovanie) pomocou fonogramov alebo fonografického písma, pozri fonogram a fonografické písmo
*fonografické písmo
*Faulmanova stenografia
*Pitmanova stenografia (Pitmanov "shorthand" aj "longhand")
*používanie fonografu (aj v širšom zmysle)
*technika alebo odvetvie záznamu zvuku, pozri záznam zvuku
*zriedkavo: fonológia
*neologizmus: field recording (záznam zvuku v prírode)
Znakové písmo

**Znakové písmo** môže byť:
*v jazykovede:
**logografické písmo (akýkoľvek význam)
**písmo, v ktorom znak nevyjadruje zvukovú ale významovú jednotku
**hieroglyfické písmo
**neabecedné písmo
*v informatike zriedkavo: kódová hodnota (výsledok zobrazenia znakov pomocou kódu)